**P.nr.1232/17**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin Ahmet Rexhaj, me pjesëmarrjen e sekretares juridike Lindmire Begolli, në çështjen penale kundër të akuzuarit M Ll nga fsh. N, K.Gj, për vepër penale falsifikimi i dokumenteve nga neni 398 par 1 të KPRK-së, duke vendosur sipas aktakuzës së Prokurorisë Themelore në Pejë, Departamenti i Përgjithshëm, PP/II Nr.1518/16 i datës 24.11.2017, pas mbajtjes së shqyrtimit gjyqësor me dt. 30.05.2018, në prezencë të akuzuarit M Ll, dhe të Prokurorit të shtetit Valbona Disha Haxhosaj, me dt. 30.05.2018 mori dhe shpalli këtë:

**A K T GJ Y K I M**

I akuzuari M Ll, i lindur me ......... , në fsh.N, K.Gj, ku dhe tani banon, i biri i Z dhe nënës P, e gjinisë M, ka të kryer shkollën ......, i gjendjes së ...... ekonomike , i identifikuar me nr. personal. ......, , shqiptar, shtetas i Republikës së Kosovës , mbrohet ne liri ,

**ËSHTË FAJTOR**

Për shkak se:

Me datë 21.04.2016, në kohë të pa caktuar, në fsh. R, K.P, falsifikon pllakën e veturës duke e përdorë si origjinal, në atë mënyrë që, i njëjti këtë pllakë me nr. të karrocerisë WVWZZZ19ZGW287896 e cila i takon një veture tjetër të të njëjtit lloj, e vendos në veturën e tij të tipit ,,......’’ 19E, ngjyrë të kuqe, me targa të regjistrimit .....-Ba, duke e përdorur si origjinal dhe nga raporti i Agjencisë së Kosovës për Forenzikë kjo veturë rezulton e falsifikuar,

-Me çka ka kryer vepër penale falsifikimi i dokumentave nga neni 398 par 1 të KPRK-së.

Andaj gjykata duke u bazuar në nenin 7, 41, 42, 49, 50, 51, 52, 73, të nenit 398 par 1 të KPRK-së, të nenit 365 të KPPK-së, të akuzuarit M Ll i shqipton:

**DËNIM ME KUSHT**

Të akuzuarit M Ll i përcakton dënim me burg në kohëzgjatje prej 4 (katër) muaj mirëpo ky dënim nuk do të ekzekutohet në rast se i akuzuari brenda periudhës kohore prej 1 (një) viti nuk kryen ndonjë vepër të re penale.

I akuzuari M Ll obligohet të paguaj në emër të paushallit gjyqësor prej 20€ (njëzetë euro) dhe në emër të programit për kompensimin e viktimave të krimit shumën prej 30€ (tridhjetë euro), të gjitha këto në afat prej 15 ditësh, pas plotfuqishmërisë së aktgjykimit.

**A r s y e t i m**

Prokuroria Themelore në Pejë, Departamenti i Përgjithshëm, ka ngrit aktakuzë PP/II Nr.1518/16 i datës 24.11.2017, kundër të akuzuarit M Ll nga fsh. N, K.Gj, për shkak se ka kryer vepër penale falsifikimi i dokumentave nga neni 398 par 1 të KPRK-së.

Gjykata ka caktuar shqyrtimin gjyqësor me dt. 30.05.2018, pas leximit të aktakuzës nga ana e Prokurorit të shtetit PP/II Nr.1518/16 i datës 24.11.2017, në seancën e shqyrtimit gjyqësor, gjykata është bindur se i akuzuari e ka kuptuar aktakuzën dhe të akuzuarit i ka dhënë mundësinë që të deklarohet për pranimin ose mos pranimin e fajësisë.

Në këtë rast gjykata ka udhëzuar të akuzuarin për rendësin dhe pasojat e pranimit të fajësisë dhe i akuzuari ka deklaruar se e pranon fajësinë lidhur me veprën penale për të cilën është iniciuar procedura ndaj tij.

Prokurori i shtetit ka deklaruar se e përkrah pranimin e fajësisë nga ana e të akuzuarit, i cili e ka dhënë pa kurrfarë presioni dhe i vetëdijshëm për pasojat e pranimit të fajësisë, si dhe ky deklarim ka mbështetje në provat që gjenden në shkresat e lëndës.

Në vijim gjykata duke shqyrtuar fajësinë nga ana e të akuzuarit vlerësoi se pranimi i fajësisë paraqet shprehje të lirë të vullnetit të të akuzuarit, pasi që ai e ka kuptuar natyrën dhe pasojat e pranimit të fajësisë.

Duke pasur parasysh të lartcekurat gjykata e ka aprovuar pranimin e fajësisë nga ana e të akuzuarit dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje nuk është zbatuar procedura e provave, por gjykata ka vazhduar me fjalën përfundimtare të palëve dhe me shqiptimin e dënimit.

Prokurori i shtetit në fjalën përfundimtare ka deklaruar se meqenëse i akuzuari e ka pranuar fajësinë dhe një pranim është i bazuar edhe në provat në bazë të cilave është ngrit aktakuza , unë mbes në tërësi pranë pershkrimti fakti jurdik të veprës penale propozoj gjykatës të akuzuarin ta shpallë fajtor dhe ta dënoj sipas ligjit si dhe ta obligoj në shpenzimet e procedurës penale ,

I akuzuari M Ll në fjalën përfundimar dekalroj se une që në fillim të këtij shqyrtimi gjyqësor e kam pranuar fajsinë për veprën penale për të cilën akuzohem “Falsifikimi i dokumentave te nenit 398 par 1 te KPRk-së , njiherit shton se në shqyrtimit fillestar të dt. 18.04.2018 unë jam deklaruar i pa fajshëm por në ndërkohë e kam kuptuar se nuk kam prova për të e kundërshtuar këtë aktakuzë , këtë automjet me shënime gjegjësisht me targa ...-…-… e kam blerë nga një i njofshëm i imi, me dokumenta të rregullta është leja e qarkullimit në shkresat e lendës, ja kam vazhduar regjistrimin por pas një kohe kur është hetuar ky rast ka rezultuar se automjeti gjegjësisht kareserija ….. i përkete një automjet tjetër për çka unë nuk kam qenë fare në dijeni, por meqenëse automjeti mu ka gjendur mua une e pranoj fajësinë e luti gjykatën që këtë pranim të fajësisë të ketë si rrethana lehtësuse ndaj meje njiherit jam hendikep, kam pengesa në lëvizje në kukë, këtë mund ta vërtetoj gjykata në shikim vizuel veprën e kam kryer nga pa kujdesija në mementin kur e kam blerë automjetin, kam menduar se çdo gjë është në rregulle dhe për këto arsye e lus gjykatën të më shqiptoj dënim sa më te butë.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë:

Raporti i policit Avdyl Morina i dt....., raporti i policit Ragip Mulaj i dt....., dëftesa mbi konfiskimin e pronës e dt....., certifikata e regjistrimit të automjetit me nr. ...., raporti i ekspertizës i sektorit për ekspertim të dokumenteve dhe dorëshkrimeve me nr. të ref. ....., deklarata e të pandehurit M Ll e dhënë në stacionin policor në Pejë me dt. .... , dhe pas administrimit të këtyre provave gjykata erdhi në përfundim se në veprimet e të akuzuarit ekzistojnë të gjitha elementet e veprës penale të përshkruara si në dispozitiv të këtij aktgjykimi e për të cilin është shpallur fajtor.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se e ka pranuar fajësinë, është penduar për veprimet e tij, i ka kërkuar falje palës së dëmtuar, pati sjellje korrekte në shqyrtim gjyqësor, ndërkaq nga rrethanat rënduese për të akuzuarin e lartcekur gjykata nuk ka gjetur asgjë.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Duke u bazuar në nenin 450 të KPPRK-së, e obligoi të akuzuarin në paguarjen shpenzimeve procedurale dhe të paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që të paguaj shpenzimet e viktimave të krimit.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**NGA GJYKATA THEMELORE NË PEJË-Departamenti i Përgjithshëm,**

**P.nr. 1232/17 me dt. 30.05.2018.**

**Sekretarja Juridike GJ Y Q T A R I**

**Lindmire Begolli Ahmet Rexhaj**

**KËSHILLË JURIDIKE**:

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.

**P.nr. 784/17**

**Gjykata në të njëjtën ditë morri dhe shpalli këtë**

**NË EMËR TË POPULLIT**

**A K T GJ Y K I M**

I akuzuari Basri Hadri, i lindur me 01.03.1960 , në Gjakovë, ku dhe tani banon, në rr. Qamërija, nr. 16, në Gjakovë, i biri i Salihut dhe nga nëna Emine, e gjinisë Rrahmani, ka të kryer shkollën e lartë pedagogjike, me profesion vozitës, i gjendjes se mesme ekonomike , i identif. Lenj. 1002927582, shqiptar, i martuar, baba i 7 fëmijëve, shtetas i Republikës së Kosovës , mbrohet ne liri ,

**ËSHTË FAJTOR**

Për shkak se:

Me dt. 08.03.2017, rreth orës 07.55 në Pejë, tek Stacioni i Autobusëve në Pejë, nga pakujdesia ka shkelur ligjin për rregullat e trafikut rrugorë nga neni 59 pika 1, në atë mënyrë që i akuzuari gjatë qarkullimit me automjetin e llojit ,, Kasbohrer Setra ’’, me ngjyrë të bardhë, me targa të regjistrimit 07-335-GT, me të arritur në vendin e lart cekur, për një moment e bënë kthimin në të majtë nga shiriti i djathtë qarkullues në shiritin e majtë, duke ia ndërprerë lëvizjen e motoçikletës të cilën e drejtonte i dëmtuari Ilir Dedaj, i cili ishte duke lëvizur në shiritin e vet qarkullues, me ç’ rast me pjesën e përparme përplaset motoçikleta në pjesën e përparme të anës së majtë tek goma e parë e autobusit, ku si pasojë e kësaj goditje i dëmtuari i lart cekur pëson lëndime të lehta trupore,

-Me çka ka kryer vepër penale rrezikimi i trafikut publik nga neni 378 par 6 e lidhur me nenin 1 të KPRK-së,

Andaj gjykata duke u bazuar në nenin 7, 41, 42, 49, 50, 51, 52, 73, të nenit 378 par 6 e lidhur me nenin 1të KPRK-së, të nenit 365 të KPPK-së, të akuzuarit Basri Hadri i shqipton:

**DËNIM ME KUSHT**

Të akuzuarit Basri Hadri i përcakton dënim me burg në kohëzgjatje prej 3 (tre) muaj mirëpo ky dënim nuk do të ekzekutohet në rast se i akuzuari brenda periudhës kohore prej 1 (në) viti nuk kryen ndonjë vepër të re penale.

I akuzuari Basri Hadri obligohet të paguaj në emër të shpenzimeve procedurale shumën prej 60€ (gjashtëdhjetë euro), në emër të paushallit gjyqësor shumën prej 20€ (njëzetë euro) dhe në emër të programit për kompensimin e viktimave të krimit shumën prej 30€ (tridhjetë euro), të gjitha këto në afat prej 15 ditësh, pas plotfuqishmërisë së aktgjykimit.

Pala e dëmtuar për realizimin e kërkesës pasurore juridike udhëzohet në kontest civil.

Arsyetimi pason si në aktgjykimin me shkrim.

**Sekretarja Juridike GJ Y Q T A R I**

**Lindmire Begolli Ahmet Rexhaj**